
PROCEDURĂ
privind aprobarea scutirii de la plata majorărilor de întârziere aferente obligațiilor bugetare constând în impozite și taxe locale, taxa de salubrizare și alte obligații datorate bugetului local de către persoanele fizice de pe raza UAT comuna Belciugatele, județul Călărași


Art. 1 – DISPOZIȚII GENERALE

(1)Prezenta procedură se aplică persoanelor fizice, care au calitatea de contribuabili ai bugetului local al comunei Belciugatele și care, la data intrării în vigoare a prezentei proceduri, datorează majorări de întârziere pentru neachitarea impozitelor și taxelor locale, taxa de salubrizare și alte obligații datorate bugetului local de către persoanele fizice de pe raza UAT comuna Belciugatele, județul Călărași, calculate în limita termenului de prescripție prevăzut de actele normative în vigoare.

(2)Prezenta procedură se aplică pe raza administrativ-teritorială a comunei Belciugatele și este adoptată prin Hotărârea Consiliului Local Belciugatele;

(3)Prezenta procedură  nu se aplică pentru obligațiile fiscale stinse prin poprire sau sume încasate din valorificarea bunurilor sechestrate.
 
	Art. 2 – OBIECTIVUL ȘI SCOPUL PROCEDURII

Obiectivul prezentei Proceduri constă în atragerea de venituri cu celeritate la bugetul local, precum și respectarea principiului egalitătii de tratament, respectiv stabilirea în mod nediscriminatoriu a criteriilor și mijloacelor de acordare a facilitătilor fiscale persoanelor fizice.

	Art. 3 – DURATA APLICARII PROCEDURII
Prezenta procedura se aplică de la intrarea în vigoare a prezentei hotărâri, respectiv data de 24.11.2022 până la data de 31.12.2022 pentru scutirea de la plata majorărilor de întârziere aferente obligațiilor bugetare constând în impozite și taxe locale, taxa de salubrizare și alte obligații datorate bugetului local de către persoanele fizice de pe raza UAT comuna Belciugatele, județul Călărași, datorate bugetului local de către persoanele fizice de pe raza UAT comuna Belciugatele, județul Călărași, restante la data de 24.11.2022 stinse până la data de 31.12.2022.

Art. 4 – CONDIȚII DE ELIGIBILITATE A PROCEDURII

(1)Scutirile ce vor fi acordate prin prezenta procedură sunt reglementate de dispozițiile art. 185, alin 1, lit ,, b” din Legea nr. 207/2015 privind Codul de Procedură Fiscală;
(2)Scutirea se aplică majorărilor aferente obligațiilor bugetare constând în impozite și taxe locale, taxa de salubrizare și alte obligații datorate bugetului local de către persoanele fizice de pe raza UAT comuna Belciugatele, județul Călărași, datorate bugetului local de către persoanele fizice de pe raza UAT comuna Belciugatele, județul Călărași  stinse până la data de 31.12.2022;
(3)Pot beneficia de scutirile prevăzute în prezenta procedură persoanele fizice, care sting integral, până la data de 31.12.2022 obligațiile bugetare constând în  impozite și taxe locale, taxa de salubrizare și alte obligații datorate bugetului local.

Art. 5. MODALITĂȚI DE IMPLEMENTARE A PROCEDURII

(1) Pentru a beneficia de scutire, solicitanții, persoane fizice, trebuie să efectueze plata integral a impozitelor și taxelor locale, taxa de salubrizare și alte obligații datorate bugetului local de către persoanele fizice de pe raza UAT comuna Belciugatele, judetul Calarasi.
(2) Cuantumul scutirii pentru fiecare persoană fizică este reprezentat de cuantumul majorărilor de întârziere aferente impozitelor și taxelor locale, taxa de salubrizare și alte obligații datorate bugetului local de către persoanele fizice de pe raza UAT comuna Belciugatele, achitat integral, în condițiile prezentei proceduri.
(3) Compartimentul impozite și taxe va verifica rolul nominal unic care trebuie să conțină toate datele de identificare ale contribuabilului, persoană fizică, precum și cuantumul impozitelor și taxelor datorate de acesta.
(4) După efectuarea operațiunilor prevăzute la alin (3) se procedează la încasarea obligațiilor bugetare ce fac obiectul prezentei proceduri și la operarea efectivă în evidența fiscală a facilităților acordate.
(5) Transparența și monitorizarea prezentei proceduri. Prezenta procedura va fi publicată integral pe site-ul comunei Belciugatele.
(6) Prezenta procedură se completează cu celelalte prevederi legale în vigoare.

